Kraftverket har seks turbiner, opprinnelig med en total ytelse på 120 MW. Det er installert peltonturbiner med horisontal aksel, to løpehjul i hver turbin og en stråle for hvert løpehjul. Kraftverket ble utviklet i flere trinn og var en viktig del av industriutviklingen i Glomfjord. Da vassdraget var ferdig regulert for kraftstasjonen i 1950 var midlere produksjon på 860 Gwh pr. år.